Annonce

Vejle - På en ny hjemmeside bliver piger fra Vejle ranglistet efter, hvor godt de ser ud.



Siden rateandchill.com har eksisteret siden slutningen af december, og allerede nu er op mod 600 Facebook-profiler tilhørende unge kvinder i Vejle tilmeldt.



På siden bliver billeder af to piger hele tiden holdt op mod hinanden for at få brugeren på siden til at udvælge den lækreste.



Den pige, man klikker på, får point, mens den anden pige derved ryger længere ned ad listen. Frem til fredag endte pigerne så enten på listen for "top bitches" eller "bottom hoe's." Dette er dog blevet ændret nu.

Annonce

Ingen accept

I henhold til sidens betingelser er det pigerne selv, der skal tilmelde deres profil.



Ingen af de piger, som Vejle Amts Folkeblad har været i kontakt med, har dog selv valgt at befinde sig på ranglisten.



18-årige Marie Vagn-Hansen var blandt de mange piger, der fandt sig selv på ranglisten i denne uge.



- Hele konceptet er super-ærgerligt og dumt, lyder det fra Marie Vagn-Hansen, som fredag forsøgte at melde siden til politiet, fordi hun lige som mange andre piger føler, at siden er diskriminerende og forkert.



Da politiet ikke ville tage imod hendes anmeldelse, tog hun i stedet sagen i egen hånd. Det kan man læse mere om i lørdagens udgave af Vejle Amts Folkeblad.

Annonce

En service-side

Det er angiveligt tre fyre, der står bag siden. Vejle Amts Folkeblad har via rateandchill.coms Facebook-side været i skriftelig kontakt med en person, der kalder sig "Schmidt Gizi."



Han fortæller, at siden blandt andet er blevet lavet for at "simplificere udvælgelsen af stalking-ofre" og finde "crème de la crème af pigerne, der holder til i byen."



Samtidig er siden også et eksempel på, hvor nemt det er at udnytte andres Facebook-profiler, fortæller "Schmidt Gizi."

Annonce

Læs meget mere i Vejle Amts Folkeblad lørdag.